בשנת 2014 ייצר מחוז טויאמה 2.5% מכלל האורז שעובד ביפן באותה שנה. תעשיית האורז במחוז מנצלת את שפע מקורות המים הזורמים במחוז, הנובעים בהר טטה, ומספר תחנות כוח הידרואלקטריות נבנו בנהרות המחוז. בנוסף, תעשיית הדייג משגשגת לאורך חופי ים יפן.
מחוז טויאמה ידוע אף בשל תעשיית התרופות ההיסטורית שלו, שמובילה גם היום את שאר תעשיות המחוז, ואחריה נמצאות תעשיית ייצור חלקי אלקטרוניקה (עבור רובטים תעשייתיים ומיכון), ותעשיית המתכת (אלומיניום, נחושת וכו').
עודד פורר
עודד פורר (נולד ב־30 במאי 1977) הוא שר החקלאות ופיתוח הכפר והשר לפיתוח הפריפריה, הנגב והגליל מטעם מפלגת ישראל ביתנו. בעבר היה מנכ"ל משרד העלייה והקליטה ויו"ר הוועדה לקידום מעמד האישה ושוויון מגדרי.
ביוגרפיה.
פורר נולד וגדל ברחובות. אביו, שוקי פורר, היה פוליטיקאי מקומי ולימים נבחר לראשות העירייה. הוא התגייס לצה"ל והתנדב לקורס חובלים. בתפקידו האחרון כיהן כמפקד סיירת דַּבּוּרִים בפלגה 916. משרת במילואים בדרגת רס"ן.
עם שחרורו מצה"ל עבד כיועץ פוליטי של שרת החינוך לימור לבנת, בין השנים 2001–2005, וכיהן כמזכיר המועצה הישראלית לתרבות ואמנות. בשנת 2005 הקים חברת ייעוץ בשם "סי אי או אסטרטגיה".
בוגר המרכז הבינתחומי הרצליה במשפטים וממשל ובעל תואר שני בתקשורת פוליטית.
כעת מתגורר ביישוב משמר דוד.
קריירה פוליטית.
בשלהי שנת 2008, לקראת הבחירות לכנסת ה-18, התמודד על משבצת מחוז השפלה ברשימת הליכוד, אולם הפסיד ליריב לוין. לאחר ההפסד שובץ במקום ה־109 ברשימת הליכוד לכנסת.
בשנת 2011 עבר לתנועת ישראל ביתנו והיה מיוזמי הקמת גוף צעירים למפלגה – צעירי ביתנו. בוועידת המפלגה שהתקיימה באותה שנה נבחר לכהן כיו"ר צעירי ביתנו.
בשלהי שנת 2012, לקראת הבחירות לכנסת ה-19 הוצב במקום ה־16 ברשימת המפלגה לכנסת. לאחר איחוד רשימות הליכוד וישראל ביתנו הוצב במקום ה־43 ברשימה המשותפת, ולא נכנס לכנסת.
פעילות כמנכ"ל משרד הקליטה.
בשנת 2013 מונה למנכ"ל משרד הקליטה תחת השרה סופה לנדבר ממפלגת ישראל ביתנו. מינוי זה הצריך את התפטרותו מרשימת המפלגה לכנסת. בעת כהונתו הציב את עידוד העלייה כאחד מיעדיו המרכזיים של המשרד, ולפיכך שונה שם המשרד ל"משרד העלייה והקליטה". ואכן, בשנת 2014 עלו לישראל 27,000 עולים, לעומת ממוצע של כ-18,000 עולים בשנה שעלו בעשור הקודם.
יזם את תוכנית "דרך חדשה" לקידום שילובם של יוצאי אתיופיה ב. הייתה זאת הפעם הראשונה שקהילת יוצאי אתיופיה שותפה באופן מלא וחופשי בכל הדיונים ובמוקדי קבלת ההחלטות על מנת לבנות אמון מחודש ויצירה של תוכנית שתענה לצורכי הקהילה.
פעילות כחבר כנסת.
בשנת 2015, לקראת הבחירות לכנסת ה-20 הוצב במקום ה־8 ברשימת ישראל ביתנו. המפלגה זכתה בבחירות בשישה מנדטים. החל לכהן כחבר הכנסת ב־4 בספטמבר 2015, בעקבות החלטתו של המועמד אילן שוחט לפרוש, עוד בטרם השבעת הכנסת, מהתפקיד לו נועד, ולאחר פרישתו מן הכנסת של שרון גל בספטמבר 2015.
בכנסת העשרים, היה יו"ר ועדת המשנה לספורט ויו"ר ועדת המשנה לבחינת ימי החופשה במערכת החינוך, ועדה מיוחדת שהוקמה על מנת לצמצם את הפער בין ימי החופשה במשק לימי החופשה של תלמידי בית הספר. כן היה חבר בוועדות הכספים, החינוך, התרבות והספורט והחוקה, חוק ומשפט.
לקראת הכנסות ה־21 וה־22 הוצב במקום ה־2 ברשימת ישראל ביתנו ונכנס לכנסת. בכנסת העשרים ואחת והעשרים ושתיים מונה ליו"ר סיעת ישראל ביתנו ולמנהל המשא ומתן מטעם המפלגה.
עם פתיחת פעילות הכנסת ה־23 נבחר ליו"ר ועדת הכספים הזמנית, תפקיד בו החזיק עד 27 במאי 2020 ועם כניסתו לתפקיד של משה גפני.
פעילות כיו"ר הוועדה למעמד האישה ולשוויון מגדרי.
ביוני 2020 מונה ליו"ר הוועדה לקידום מעמד האישה ולשוויון מגדרי, דבר אשר גרר ביקורת בגלל היותו גבר.
כיו"ר הוועדה פעל לאישור תקציב להקמת חדרים אקוטיים בבתי חולים בפריפריה. כיו"ר פעל והעביר במסגרת הוועדה את החלת התקנות למניעת הטרדה מינית על קבוצות ואגודי ספורט, ונלחם על פתיחת ליגת העל לנשים בכדורגל.
בעקבות ניסיון הרצח של שירה איסקוב קידם תיקון לחוק האפוטרופסות, כך שזכות האופוטרופוס תישלל מנאשמים ומורשעים בעבירות אלימות במשפחה.
שר החקלאות והשר לפיתוח הפריפריה, הנגב והגליל.
לאחר שמפלגת ישראל ביתנו חתמה עם מפלגת יש עתיד על הסכמים קואליצונים, הוחלט כי פורר ימונה לשר החקלאות ולשר המשרד לפיתוח הפריפריה, הנגב והגליל. ביוני 2021 ועם הקמת ממשלת ישראל השלושים ושש מונה פורר לתפקידו.
שבועיים לאחר השבעתו, הכריז פורר כי ימנה את נעמה קאופמן-פס למנכ"לית המשרד.
יחד עם שר האוצר אביגדור ליברמן, קידמו תוכנית רוחבית להגדלת התחרות ותמיכה בענף החקלאות. במרכז התכנית: ביטול מכסי המגן שנועדו לפגוע בייבוא תוצרת חקלאית, ומעבר לתמיכות ישירות בחקלאים.
בראיון לתוכנית הטלוויזיה "משחקי כיס" ב-22 בנובמבר 2021, אמר פורר: "מה שעומד לנגד עיני וגם צריך לעמוד לנגד כל חברי הממשלה, זה טובת אזרחי ישראל. אנחנו צריכים לדאוג שיהיו כאן מוצרים טובים על המדף במחירים הוגנים. כל השאר פשוט לא מעניין.".
במרץ 2022 חתמו השר עודד פורר והשר אביגדור ליברמן על צו הורדת המכס על יבוא פירות וירקות. ביוני 2022 נרשמה ירידה במחירי הפירות והירקות לעומת השנה שעברה כתוצאה מהרפורמה בחקלאות.
ביולי 2022 הגיעו השרים פורר וליברמן להסכם עם נציגי החקלאים, שמעביר את התמיכה בחקלאות הישראלית לישירה, בנוסף להשקעה בחדשנות מחקר ופיתוח. זאת במקביל להורדת המכסים (מהלך שהחל במרץ) וביטול חסמי ייבוא.
פורר אישר בכנסת את הרפורמה שיזם בענף ההטלה שתביא לסיום התכנון בענף באופן הדרגתי, תפחית את המכס על יבוא ביצים ותבטל את לולי הכלובים. בנוסף השר פורר הגיע להסכם עם מגדלי הבקר שכולל את ביטול המכס על ייבוא בשר מצונן.
ב-24 בינואר 2022 הוביל במסגרת פעילותו משרד החקלאות את מבצע הצלת בעלי החיים הגדול בישראל כשמעל 50 סוסים וחמורים שעברו הזנחה חולצו מחווה באזור השרון.
במאי 2022 יזם החלטת ממשלה רב שנתית להפיכת העיר אילת ואזור חבל אילות למוקד בינלאומי למחקר ופיתוח מזון מן הים ומהמדבר.
חוקים שיזם.
יזם מספר חוקים בנושאי עלייה, צרכנות, יחסי עבודה וענישת מחבלים ותומכי טרור. החוקים שהתקבלו בכנסת ה־20:
חיים אישיים.
פורר נשוי לסיוון, מורה לאנגלית, ולהם שלוש בנות. מתגורר ביישוב משמר דוד.
הפרלמנט של אוקראינה
פרלמנט אוקראינה
דיסקוגרפיה של BTS
להלן הדיסקוגרפיה של להקת הבנים מקוריאה הדרומית BTS או 방탄소년단. הלהקה עשתה את הופעת הבכורה שלה ב-12 ביוני 2013 עם אלבומה 2Cool 4 Skool. הם עשו את הופעת הבכורה שלהם ביפן ב-23 באפריל 2014 עם הדיסק "?O!RUL8,2".
לודוויג פון פלקנהאוזן
לודוויג אלכסנדר פרידריך אוגוסט פיליפ פון פלקנהאוזן (בגרמנית: Ludwig Alexander Friedrich August Philipp Freiherr von Falkenhausen; 13 בספטמבר 1844 – 4 במאי 1936), היה גנרל גרמני, שפיקד על קורפוס ואחר כך על ארמיות בחזית המערבית.
ביוגרפיה.
תחילת הקריירה.
פון פלקנהאוזן נולד ב-13 בספטמבר 1844 לפרידריך וילהלם פון פלקנהאוזן שהיה גנרל לוטננט בצבא הפרוסי ולאשתו קתרין לבית רואנט, בגובן שהשתייכה לממלכת פרוסיה. ב-1862 התגייס לצבא הפרוסי ולחם בשורותיו במלחמת שלזוויג השנייה, במלחמת אוסטריה–פרוסיה ובמלחמת פרוסיה צרפת. לאחר מכן מילא בצבא תפקידי פיקוד ומטה, בשנת 1895 מונה למנכ"ל משרד המלחמה, בשנת 1897 מונה למפקד דיוויזיית המשמר ה-2, ובשנת 1899 מונה למפקד הקורפוס ה-13 (וירטמברג). בשנת 1902 פרש פון פלקנהאוזן מהצבא, ועבד על מחקרי מדע צבאיים.
מלחמת העולם הראשונה ואחריתו.
עם פרוץ מלחמת העולם הראשונה מונה פון פלקנהאוזן ב-18 באוגוסט 1914 למפקד קורפוס התחלופה שהיה חלק מהארמייה השישית ולחם בחזית המערבית. ב-18 בספטמבר 1914 הפך הקורפוס שבפיקודו לפלגת הארמייה A - פלקנהאוזן, שהגנה באזור לורן, במקום הארמייה השישית שהועברה צפונה. על הצלחתו בקרבות קיבל פון פלקנהאוזן ב-23 באוגוסט 1915 את העיטור פור לה מריט, וב-15 באפריל 1916 קיבל פון פלקנהאוזן תוספת עלי אלון לעיטור הפור לה מריט. ב-17 באפריל 1916 עבר פון פלקנהאוזן לפקד על מפקדת הגנת החופים, ופיקד עליה עד ה-28 באוגוסט 1916.
ב-28 באוגוסט 1916 מונה פון פלקנהאוזן למפקד הארמייה השישית במקום רופרכט, נסיך הכתר מבוואריה שעבר לפקד על קבוצת הארמיות רופרכט. ב-9 באפריל 1917 הותקפה הארמייה השישית בידי כח בריטי-קנדי משולב בקרב רכס וימי, במהלך קרב אראס. הארמייה בפיקודו של פון פלקנהאוזן ספגה יותר מ-20,000 אבדות ונהדפה מן הרכס, אותו החזיקו הגרמנים קרוב לשלוש שנים, לאחור.
בעקבות הכישלון בקרב רכס וימי, הודח גנרל פון פלקנהאוזן מתפקידו כמפקד הארמייה, ובתחילת מאי 1917 מונה למושל הכללי של בלגיה במקום גנרל מוריץ פון ביסינג, ושימש בתפקיד זה עד לסיום המלחמה.
בנובמבר 1918 לאחר שביתת הנשק, פרש פון פלקנהאוזן משירות צבאי. פון פלקנהאוזן נפטר בגרליץ ב-4 במאי 1936 והוא בן 92 שנים.
קבוצת העשור של היורוליג (2000–2010)